fr en hu hu hu hu hu en hu hu hu hu hu hu hu de hu hu hu ca hu es hu hu hu hu hu en hu hu hu en hu hu hu hu hu hu hu hu hu hu hu hu hu hu hu hu en en en en en en en en en en en en fr en fr en fr oc zh ca de en ca en it vi hbs_lat zh hbs_lat en tr it hu hu hu hu hu hu hu hu hu hu hu hbs_lat hu hbs_lat en hu hu hu en cs de hu en hu en hu hu en cs eo hbs_lat it hu jv en hbs_lat en id sv hbs_lat hbs_lat de en pt sl hbs_lat sv it br nl sl it en it lv cs cs en tr it en en hu en hu hu en hbs_lat hbs_lat de lt cs id hy en id ceb de cs es en hbs_lat hbs_lat en cs hbs_lat en hbs_lat en en en hbs_lat hbs_lat hbs_lat hbs_lat hbs_lat fi eo sl nb nb sl hbs_lat hbs_lat lt hbs_lat en hbs_lat it en fr it sk sl sl en sl en en en sl cs eo hbs_lat hbs_lat sl pl hbs_lat hbs_lat hbs_lat hu pl en sl hbs_lat lt hbs_lat hbs_lat hbs_lat de it lv sl it hbs_lat hbs_lat hbs_lat sl hbs_lat hbs_lat hbs_lat hu jv en hbs_lat fr hbs_lat sl en lt pl en hbs_lat fa en it fi de en fr fi sv hbs_lat hbs_lat en en lt nl sl es ceb hbs_lat en hbs_lat hbs_lat de hbs_lat pl hbs_lat hbs_lat de sl sl en hbs_lat id sv hbs_lat fr hbs_lat hbs_lat en it de et en en fr cs gl pt en hbs_lat hbs_lat en hbs_lat sv sl hbs_lat hbs_lat hu hbs_lat en sl hbs_lat pl en en sl hbs_lat hbs_lat sv pt fr pl sv hbs_lat es eo it br nl sl pt pl en hbs_lat cs sl en it hbs_lat en en es en en en cs hbs_lat es hbs_lat en hbs_lat sl hbs_lat hbs_lat sl en hbs_lat it hbs_lat fr en lv ur hbs_lat it cs hbs_lat hbs_lat en sl hbs_lat cs en tr it sl en en en hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu en hbs_lat id es fr hbs_lat pl hbs_lat sl hbs_lat sv fy hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2022. január 28.
Ugrás a navigációhoz Ugrás a kereséshez
Pridraga falu Horvátországban Zára megyében. Közigazgatásilag Novigradhoz tartozik.
Zára központjától légvonalban 28 km-re, közúton 37 km-re keletre, községközpontjától 6 km-re délkeletre Dalmácia északi részén, a Novigradi-tengertől 3 km-re délre, a Karini-tengertől 1 km-re nyugatra fekszik. Újabb részei a Karini-tenger partjára települtek.
Területe már a római korban lakott volt. Ennek ékes bizonyítéka a Szent Márton templom, amelynek építését a szakemberek az 5. vagy a 6. századra teszik. A templom mellett a feltárások során hatszögletű ókeresztény keresztelőmedence alapjaira bukkantak. A mai települést 1435-ben „Dolac” (völgyecske) néven említik először. Története során általában „Sumartin”, vagy „Sumartindol(ac)” alakban szerepel a korabeli okiratokban, mely nevet Szent Márton tiszteletére szentelt templomáról kapta.[2][3] Mai nevén a 17. században szerepel először.[3] 1797-ig a Velencei Köztársaság része volt, majd miután a francia seregek felszámolták a Velencei Köztársaságot osztrák csapatok szállták meg. 1809-ben a Francia Császárság Illír Tartományának része lett. 1815-ben a bécsi kongresszus újra Ausztriának adta, amely a Dalmát Királyság részeként Zárából igazgatta 1918-ig. A településnek 1857-ben 553, 1910-ben 999 lakosa volt. Az I. világháborút követően előbb a Szerb-Horvát-Szlovén Királyság, majd Jugoszlávia része lett. A délszláv háború során lakossága kezdettől fogva sorozatos támadásoknak volt kitéve. 1991. november 21-én a faluba betörtek szerb csapatok, a templomot és a házakat felgyújtották, és egészen 1997. augusztus 27-ig szerb megszállás alatt maradt, amikor a Vihar hadművelet során a horvát csapatok felszabadították.[3] 2011-ben 1470 lakosa volt, akik főként mezőgazdasággal, állattenyésztéssel és turizmussal foglalkoztak. A kulturális élet mozgatórugója és a hagyományok ápolója a KUD "Luzarica" kulturális és művészeti egyesület.
Tours-i Szent Márton tiszteletére szentelt temploma[6] egy kopár hely lábánál fekvő mező közepén áll. A templom egyhajós épület három apszissal, melyek háromkaréjos kereszt alakzatot kölcsönöznek neki. Kulturális műemlék. Építési idejét az 5–6. századra teszik, de néhány forrás csak 10. századinak tartja.[3] Mellette hatszögletű keresztelőmedence alapjait tárták fel. A mai templomban csak egy fából készített szembemiséző oltár áll ambóval és fa szentségtartóval. Egykor három oltár állt a templomban, amely hasonló lehetett a ma Šibenik mellett található Bilice ókeresztény templomához. A templom körül temető van számos régi, kőből faragott sírkővel, amelyek azonban mára elpusztultak. A templom mellett számos díszesen faragott kőtöredéket is találtak, melyek egy ókeresztény oltárépítmény részei lehettek. Ezek közül különösen híres az a dombormű, amely pajzsos, kardos lovaskatonát, valószínűleg a templom védőszentjét ábrázolja és a zárai régészeti múzeumban található.[3] A templom a délszláv háború során többször megsérült. Különösen nagy kár érte 1992. március 17-én, amikor szerb szabadcsapatok tüzérsége támadta. Gránáttalálat következtében apszisa két helyen is beszakadt, de a fal egyes részei és a tető is súlyos károkat szenvedett, szinte teljesen megsemmisült. A templomot a háború után újjáépítették, 1997. november 11-én szentelte fel Ivan Prenđa zárai érsek.[3]
A Rózsafüzér királynője tiszteletére szentelt új temploma helyén eredetileg egy 1882-ben Szent Márk tiszteletére épített templom állt.[3] A templomot 1978-ban építették, felszentelését 1978. október 1-jén Marijan Oblak zárai érsek végezte. A délszláv háborúban az 1991. november 21-én a faluba betörő szerb csapatok kifosztották és felgyújtották, majd 1992. március 17-én a maradványokat is felrobbantották. A háború után újjáépítették és 2002. október 5-én újra felszentelték.[3]
A Manastirine vagy Mijovilovac[7] nevű helyen végzett feltárások során egy 9. századi Szent Márton tiszteletére szentelt templom alapfalait ásták ki. A feltárásokat 1940-41-ben, valamint 1951 és 1957 között Stjepan Gunjača vezette, melynek eredményeit 1963-ban tette közzé. A templom a hatapszisos kora román stílusú dalmát templomok közé tartozik, melyhez hasonlót Kašićon, Trogirban, Splitben és Zárában is találunk. Mellette egy 1560-ban vagy utána elpusztult középkori kolostor maradványai láthatók.[3]
Novigrad község hivatalos oldala (horvátul)
Novigrad turisztikai irodájának honlapja Archiválva 2021. december 19-i dátummal a Wayback Machine-ben (horvátul)
A zárai érsekség honlapja (horvátul)
Pridraga plébániájának honlapja[halott link] (horvátul)
↑ Horvát Statisztikai Hivatal. (Hozzáférés: 2015. március 18.)
↑ Zupapridraga.hr:Povijest[halott link] (horvátul)
↑ a b c d e f g h i Zupe.zadarskanadbiskupija.hr:Pridraga Archiválva 2015. július 3-i dátummal a Wayback Machine-ben (horvátul)
↑ - Republika Hrvatska - Državni zavod za statistiku: Naselja i stanovništvo Republike Hrvatske 1857-2001
↑ Örökségvédelmi jegyzékszáma: Z-1200.
↑ Örökségvédelmi jegyzékszáma: Z-4200.
Sveti Filip i Jakov
Sveti Filip i Jakov
Sveti Petar na Moru
A lap eredeti címe: „https://hu.wikipedia.org/w/index.php?title=Pridraga&oldid=24627021”
Minden szócikk halott külső hivatkozásokkal
Szócikkek halott külső hivatkozásokkal 2018 novemberéből
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. január 28., 04:25
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.